แฟนเป็นประจำเดือนแล้วเมื่อต้นเดือน พอผ่านไป1อาทิตย์กลับมีเลือดไหลออกจากช่องคลอดแบบกะปิดกะปอย เป็นแดงเข้มออกดำตอนนี้เปลี่ยนเป็นสีน้ำตาลเข้มแล้ว ปกติแฟนปวดท้องประจำเดือนแต่ครั้งนี้ไม่มีอาการปวดเลย
สวัสดีค่ะ หากประจำเดือนเพิ่งหมดไปประมาณ 1 สัปดาห์ แล้วได้มีเลือดออกมาอีก ถือเป็นอาการเลือดออกจากช่องคลอดผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น ท้องนอกมดลูก แท้งคุกคาม แท้งไม่ครบ ครรภ์ไข่ปลาอุก เป็นต้น แต่มักมีอาการปวดท้องน้อยร่วมด้วย ทั้งนี้ ประจำเดือนที่เพิ่งมาไป อาจไม่ใช่เลือดประจำเดือนก็ได้2. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. มดลูกอักเสบ แต่มีอาการปวดท้องน้อย และตกขาวที่ผิดปกติร่วมด้วย4. ผลข้างเคียงจากการใช้ฮอรโมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น5. การทำงานผลิตฮอรโมนของรังไข่ผิดปกติ6. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ แต่ยังคงมีเลือดออกมาอีกเรื่อยๆ โดยที่ไม่ได้เกิดจากการใช้ยาใดๆ ก็ควรไปพบแพทย์เพื่อหาสาเหตุค่ะ